พรรคครูไทยเพื่อประชาชน

พรรคครูไทยเพื่อประชาชน (; ย่อ: คพช.) เป็นพรรคการเมืองไทย ก่อตั้งเมื่อเดือนสิงหาคม พ.ศ. 2552 มีอธิพงษ์ บุญเพลิง เป็นหัวหน้าพรรค และหทัยนุช บุญเพลิง เป็นเลขาธิการพรรค แต่ต่อมามีการเลิกพรรคใน พ.ศ. 2553 ก่อนกลับมาจัดตั้งพรรคอีกครั้งหนึ่งใน พ.ศ. 2554 โดยมีแนวนโยบายหลักในการปลดหนี้สินครู และกองทุนเงินให้กู้ยืมเพื่อการศึกษาพรรคครูไทยเพื่อประชาชน ชูนโยบาย ปลดหนี้ ‘ครู-กยศ.’ พร้อมเดินรณรงค์เปิดตัวพรรคครูไทย

 ประวัติ 
 ยุคก่อตั้ง พ.ศ. 2552 
พรรคครูไทยเพื่อประชาชน ก่อตั้งขึ้นตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 ในทะเบียนพรรคการเมือง เลขที่ 13/2552 เมื่อวันที่ 7 สิงหาคม พ.ศ. 2552 โดยมีนายอธิพงษ์ บุญเพลิง และ นางสาวหทัยนุช บุญเพลิง เป็นหัวหน้าพรรคและเลขาธิการพรรค มีที่ทำการพรรคอยู่ที่ อาคารมกุฎอาเขต ถนนกรุงเกษม แขวงบางขุนพรหม เขตพระนคร กรุงเทพมหานคร ประกาศนายทะเบียนพรรคการเมือง เรื่อง รับจดแจ้งการจัดตั้งพรรคครูไทยเพื่อประชาชน ต่อมาเมื่อวันที่ 11 กรกฎาคม พ.ศ. 2553 ที่ประชุมใหญ่ของพรรคครูไทยเพื่อประชาชน มีมติให้เลิกพรรคฯ และมีประกาศในวันที่ 19 สิงหาคม พ.ศ. 2553 ตามคำสั่งนายทะเบียนพรรคการเมือง ที่ 60/2553 คำสั่งนายทะเบียนพรรคการเมือง ที่ ๖๐/๒๕๕๓ เรื่อง การเลิกพรรคครูไทยเพื่อประชาชน 

 ยุคก่อตั้ง พ.ศ. 2554 
จากนั้นในวันที่ 28 มิถุนายน พ.ศ. 2554 ได้มีการจดทะเบียนพรรคครูไทยเพื่อประชาชนขึ้นมาอีกครั้งหนึ่งโดยมีนายณัฐวัฒน์ บุญเพลิงพันธ์ และ นางสาวหทัยนุช บุญเพลิง เป็นหัวหน้าพรรคและเลขาธิการพรรคคนแรกส่วนที่ทำการพรรคยังคงใช้ที่ทำการพรรคจากการจดทะเบียนครั้งแรก  ประกาศนายทะเบียนพรรคการเมือง เรื่อง รับจดแจ้งการจัดตั้งพรรคครูไทยเพื่อประชาชน  

ต่อมาในวันที่ 21 กันยายน พ.ศ. 2555 นายณัฐวัฒน์ได้ยื่นหนังสือลาออกจากตำแหน่งหัวหน้าพรรคทำให้คณะกรรมการบริหารพรรคพ้นจากตำแหน่งทั้งคณะ ทางพรรคจึงได้จัดประชุมใหญ่วิสามัญขึ้นเมื่อวันที่ 29 กันยายน พ.ศ. 2555 ซึ่งที่ประชุมมีมติเลือกนายปรีดา บุญเพลิง เป็นหัวหน้าพรรคคนใหม่ ส่วนตำแหน่งเลขาธิการพรรคที่ประชุมเลือกนาย ณัฐวัฒน์ บุญเพลิงพันธ์ อดีตหัวหน้าพรรคให้ดำรงตำแหน่ง  ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคครูไทยเพื่อประชาชน 

ต่อมานาย ปรีดา บุญเพลิง ได้ยื่นหนังสือลาออกจากตำแหน่งหัวหน้าพรรคเมื่อวันที่ 27 เมษายน พ.ศ. 2557 ส่งผลให้คณะกรรมการบริหารพรรคพ้นจากตำแหน่งทั้งคณะ  ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคครูไทยเพื่อประชาชน  จากนั้นในวันที่ 29 ตุลาคม พ.ศ. 2561 ทางพรรคครูไทยเพื่อประชาชนได้จัดการประชุมใหญ่สามัญครั้งที่ 1/2561 เพื่อแก้ไขข้อบังคับพรรค คำประกาศอุดมการณ์ทางการเมือง นโยบายของพรรค รวมถึงการเลือกตั้งคณะกรรมการบริหารพรรคชุดใหม่ โดยที่ประชุมมีมติเลือก นายปรีดา บุญเพลิง ให้ดำรงตำแหน่งหัวหน้าพรรค และนายสุวิชญ์ โยทองยศ ให้ดำรงตำแหน่งเลขาธิการพรรคคนใหม่ พร้อมกับการเปลี่ยนแปลงที่ทำการพรรคไปอยู่ที่ ตำบลท่านางแนว อำเภอแวงน้อย จังหวัดขอนแก่น ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคครูไทยเพื่อประชาชน  ต่อมาในวันเสาร์ที่ 30 ตุลาคม พ.ศ. 2564 พรรคครูไทยเพื่อประชาชนได้จัดประชุมใหญ่สามัญประจำปีครั้งที่ 1/2564 ซึ่งนายปรีดาได้ยื่นหนังสือลาออกจากตำแหน่งทำให้คณะกรรมการบริหารพรรคต้องพ้นจากตำแหน่งทั้งคณะ จึงต้องเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายปรีดาเป็นหัวหน้าพรรคต่อไป ส่วนตำแหน่งเลขาธิการพรรคเป็นของศาสตราจารย์ ดร. ชัยพร ธนถาวรกิจ อดีตคณบดีคณะบริหารธุรกิจ มหาวิทยาลัยกรุงเทพธนบุรี

จากนั้นในวันที่ 3 มีนาคม 2566 คณะกรรมการบริหารพรรคจำนวน 13 คนได้ยื่นหนังสือลาออกจากตำแหน่งโดยให้มีผลทันทีส่งผลให้คณะกรรมการบริหารพรรคที่เหลือจำนวน 10 คนพ้นจากตำแหน่งทั้งคณะ ก่อนที่ในวันรุ่งขึ้นทางพรรคจะจัดประชุมใหญ่สามัญประจำปีเพื่อแก้ไขข้อบังคับพรรคโดยยกเลิกข้อบังคับพรรคฉบับปี 2561 และที่แก้ไขเพิ่มเติม และประกาศใช้ข้อบังคับพรรคฉบับปี 2566 และเลือกตั้งคณะกรรมการบริหารพรรคชุดใหม่จำนวน 27 คนซึ่งที่ประชุมมีมติเลือกนายปรีดาดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของนายไพโรจน์ กระจ่างพันธ์ อดีตรองหัวหน้าพรรคเป็นเลขาธิการพรรคคนใหม่ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคครูไทยเพื่อประชาชน ต่อมาในวันที่ 9 เมษายน 2566 นางกรรณิการ์ อุศรีษะ ซึ่งเป็นกรรมการบริหารพรรคได้ยื่นหนังสือลาออกจากตำแหน่งทำให้เหลือคณะกรรมการบริหารพรรคทั้งสิ้น 26 คนประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคครูไทยเพื่อประชาชน

 การเลือกตั้ง 
ในการเลือกตั้งเมื่อวันอาทิตย์ที่ 24 มีนาคม พ.ศ. 2562 ทางพรรคครูไทยเพื่อประชาชนได้ ส.ส. เข้าสภาจำนวน 1 คนคือ นาย ปรีดา บุญเพลิง ผู้เป็นหัวหน้าพรรค หลังการเลือกตั้งพรรคครูไทยเพื่อประชาชน ได้เข้าร่วมรัฐบาลกับพรรคพลังประชารัฐ และสนับสนุนพลเอก ประยุทธ์ จันทร์โอชา เป็นนายกรัฐมนตรีเลือกตั้ง 2562 : 11 “พรรคเสียงเดียว” ร่วมรัฐบาล พปชร. หนุน พล.อ. ประยุทธ์เป็นนายกฯ ต่อ9 พรรคเล็กแถลงร่วมรัฐบาลต่อ ปล่อย “มงคลกิตติ์” ค้านอิสระ

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 มีนโยบายคือ ปฏิวัติการศึกษาไทยยุคใหม่ด้านหลักสูตร ด้านระบบการบริหาร ด้านครูและลดเวลาเรียนให้สั้นลง โดยผลการเลือกตั้งพรรคครูไทยเพื่อประชาชน ได้รับเลือกตั้ง ส.ส.แบบบัญชีรายชื่อ จำนวน 1 ที่นั่งคือนายปรีดา หัวหน้าพรรค

 บุคลากร 
 หัวหน้าพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  อธิพงษ์ บุญเพลิง  7 สิงหาคม พ.ศ. 2552  19 สิงหาคม พ.ศ. 2553 2  100px  ณัฐวัฒน์ บุญเพลิงพันธ์  28 มิถุนายน พ.ศ. 2554  21 กันยายน พ.ศ. 2555 3  100px  ปรีดา บุญเพลิง  29 กันยายน พ.ศ. 2555  21 ตุลาคม พ.ศ. 2567 4  100px  คมกริช พุดดี  17 พฤศจิกายน พ.ศ. 2567  อยู่ในวาระ

 เลขาธิการพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  หทัยนุช บุญเพลิง  7 สิงหาคม พ.ศ. 2552  21 กันยายน พ.ศ. 2555 2  100px  ณัฐวัฒน์ บุญเพลิงพันธ์  29 กันยายน พ.ศ. 2555  27 เมษายน พ.ศ. 2557 3  100px  สุวิชญ์ โยทองยศ  29 ตุลาคม พ.ศ. 2561  21 ตุลาคม พ.ศ. 2567 4  100px  สวัสดิ์ คำต้นบุญ  17 พฤศจิกายน พ.ศ. 2567  อยู่ในวาระ

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง ผู้นำเลือกตั้ง2554  0 0% 0 ไม่ได้รับเลือก ณัฐวัฒน์ บุญเพลิงพันธ์2557 − − − – การเลือกตั้งเป็นโมฆะ ปรีดา บุญเพลิง2562  56,633 0.16%  1 ร่วมรัฐบาล2566  171,687   0 ฝ่ายค้าน (2566–2567)

 อ้างอิง 

 แหล่งข้อมูล 


ครูไทยเพื่อประชาชน
ค
ค
หมวดหมู่:พรรคการเมืองไทยที่ก่อตั้งในปี พ.ศ. 2554